রীলা হোতা
রীলা হোতা (ওড়িয়া: ରୀଲା ହୋତା) একজন ওড়িশি নৃত্যশিল্পী, শিক্ষাবিদ এবং প্রযোজক, তিনি দেশে বিদেশে আকাধিক নৃত্যানুষ্ঠান করেছেন। যোগগুরু বিজয়লক্ষ্মী হোতা এবং প্রাক্তন আমলা পূর্ণ চন্দ্র হোতার কন্যা, রিলা শৈশবকাল থেকেই নাচ, যোগ ও আশ্রম জীবনের সংস্পর্শে এসেছিলেন। ওড়িশি নৃত্যের তিনজন মহাগুরু, গুরু গঙ্গাধর প্রধান, শ্রীমতী মাধবী মুদগল এবং গুরু কেলুচরণ মহাপাত্রের অধীনে প্রশিক্ষণ নিয়ে তিনি নিখুঁত ছন্দ, পরিশীলিতা এবং উপস্থাপনার দক্ষতা অর্জন করেছেন। রিলা ভারতীয় আধ্যাত্মিক দর্শনের বিভিন্ন দিক যেমন যোগ, কুণ্ডলিনী এবং সংস্কৃতের মতো বিষয়গুলিকে তাঁর নৃত্যের মূল প্রতিপাদ্য হিসেবে গ্রহণে অগ্রণী ভূমিকা নিয়েছিলেন এবং আধ্যাত্মিক বিষয়গুলির সাথে ওড়িশি নৃত্যকে যুক্ত করার একজন পথিকৃত বলা যায় তাকে।